ചൂരലാമ - വിക്കിപീഡിയ

# ചൂരലാമ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കേരളത്തിലെ നിത്യഹരിത വനങ്ങളില്‍ മാത്രം കണ്ടുവരുന്ന അത്യപൂര്‍വ്വയിനം ആമയാണ്‌ ചൂരലാമ(Cochine Cane Forest Turtle - Geoemyda silvatica). കട്ടിയേറിയ വനങ്ങളിലെ ചൂരല്‍ കാടുകളില്‍ കാണുന്നതിനാലാകണം ചൂരലാമ എന്ന നാമം ലഭിച്ചത്‌.

## [തിരുത്തുക] പ്രത്യേകതകള്‍

വിരലുകള്‍ തമ്മില്‍ തൊലി ഉപയോഗിച്ച്‌ ബന്ധിക്കപ്പെട്ടിട്ടില്ലാത്തതിനാല്‍ നീന്താന്‍ കഴിയാത്ത ഇത്തരം ആമകള്‍ക്ക്‌ പൂര്‍ണ്ണവളര്‍ച്ചയെത്തുമ്പോള്‍ 14 സെ.മീ വരെ നീളം വയ്ക്കുന്നു. മറ്റുള്ള മിക്ക ഉരഗങ്ങളേയും പോലെ പെണ്‍ജീവിക്കാണ്‌ ഈ ഇനത്തിലും കൂടുതല്‍ വലിപ്പം. പുറംതോടില്‍ വ്യക്തമായി കാണാവുന്ന മൂന്നു വരമ്പുകള്‍ ഉണ്ടാവും. കൈകാലുകളിലെ പരുപരുത്ത ശല്‍ക്കങ്ങളും കൂര്‍ത്തനഖങ്ങളും സ്വന്തം ജീവിതത്തിന്‌ ഇവയെ ഏറെ സഹായിക്കുന്നു. കണ്ണിനു ചുറ്റും പടര്‍ന്നിരിക്കുന്ന ചുവപ്പുനിറം ഒരു പട്ട പോലെ പിന്നോട്ടെഴുതിയിരിക്കുന്നത്‌ വ്യക്തമായി കാണാം.

രാത്രിയില്‍ ഇരപിടിക്കുകയും സഞ്ചരിക്കുകയും ചെയ്യുന്ന ഇവ മണ്ണില്‍ മാളങ്ങള്‍ക്കുള്ളിലും കരിയിലകള്‍ക്കടിയിലുമായി പകല്‍ കഴിച്ചുകൂട്ടുന്നു. ചൂരലാമ ഒരു മിശ്രഭുക്കാണെങ്കിലും മാംസാഹാരമാണ്‌ കൂടുതല്‍ താത്പര്യം. മണ്ണിരകളും, മറ്റു ചെറുജീവികളും, സസ്യങ്ങളുടെ തളിരിലകളും, കിഴങ്ങുകളുമെല്ലാം ചൂരലാമ ഭക്ഷണമാക്കുന്നു.

## [തിരുത്തുക] ആവാസവ്യവസ്ഥകള്‍

വാഴച്ചാല്‍ വനം വിഭാഗത്തിലെ(Vazhachal forest Division), വാഴച്ചാല്‍ പ്രദേശത്താണ്‌(Vazhachal Range) ചൂരലാമയെ പ്രധാനമായി കണ്ടു വരുന്നത്‌. പറമ്പിക്കുളം ദേശീയോദ്യാനത്തിന്റെ തൊട്ടടുത്ത്‌ സ്ഥിതി ചെയ്യുന്ന ഈ പ്രദേശത്തെ വനസാന്ദ്രത വര്‍ദ്ധിപ്പിക്കാനുള്ള ശ്രമം നടന്നു വരുന്നു. വംശനാശത്തിന്റെ വക്കിലുള്ള ഈ ജീവിയെ രക്ഷിക്കണമെങ്കില്‍ നിത്യഹരിതവനങ്ങളുടെ പുനര്‍നിര്‍മ്മാണം, ആവാസവ്യവസ്ഥകളുടെ പുനരാവിഷ്കരണം, ആവശ്യമായ സംരക്ഷണം എന്നിവ അത്യന്താപേക്ഷിതമാണെന്നാണ്‌ ശാസ്ത്രജ്ഞന്മാരുടെ അഭിപ്രായം.

| പ്രകൃതിയുമായി ബന്ധപ്പെട്ട ഈ ലേഖനം അപൂര്‍ണ്ണമാണ്‌. ഇതു പൂര്‍ത്തിയാക്കാന്‍ സഹായിക്കുക.

Retrieved from "http://ml.wikipedia.org../../../%E0%B4%9A/%E0%B5%82/%E0%B4%B0/%E0%B4%9A%E0%B5%82%E0%B4%B0%E0%B4%B2%E0%B4%BE%E0%B4%AE.html"

സൂചികകള്‍: അപൂര്‍ണ്ണ ലേഖനങ്ങള്‍ | ഉള്ളടക്കം | ഉരഗങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English